ดาบสองคม ชนวนละเมิดสิทธิ์จังหวัดชายแดน รัฐผวาไม่สงบ ชาวบ้านระแวงอำนาจพิเศษ
หลังจากที่ได้นำเสนอเคสของนายซายูตี สาและ (,ร้องถูกตร.ซ้อม ยัดยาบ้า ใส่กุญแจมือคาเตียง รพ. ผบก.ปัตตานี ลั่น ถ้าทำจริงไม่เอาไว้,) ที่อ้างว่าถูกชายกลุ่มหนึ่งเป็นตำรวจนอกเครื่องแบบรุมซ้อมปางตาย ก่อนถูกยัดยาบ้า จนตัวเองต้องหาเงินมาประกันตัว เพื่อสู้คดีพร้อมแจ้งความชุดจับกุม 4 คน ในข้อหาทำร้ายร่างกายนั้น,วันนี้ ,ทีมข่าวเฉพาะกิจไทยรัฐออนไลน์, จะนำเสนอแนวทางการต่อสู้คดี รวมทั้ง ปัญหาการละเมิดสิทธิมนุษยชนในพื้นที่ 3 จังหวัดชายแดนใต้ พื้นที่สีแดงที่มีแต่ความรุนแรง ซึ่งขึ้นแท่นการร้องเรียนเรื่องถูกซ้อมทรมานมากที่สุดในเมืองไทย,วิเคราะห์ทางสู้คดีทนาย เชื่อ ตัวละครทั้ง 4 อาจเกี่ยวข้องกัน มีซายูตีเป็นเหยื่อ,นายสายัณห์ สุขจันทร์ หัวหน้าฝ่ายกฎหมายมูลนิธิมุสลิมเพื่อสันติ, ได้เข้ามาให้ความช่วยเหลือในคดีดังกล่าว เปิดเผยกับทีมข่าวว่า สำหรับคดีนี้ ต้องแยกเป็น 2 คดี คือ คดียาเสพติด หลังจากที่พนักงานสอบสวนตั้งข้อหา จึงได้ตั้งทนายเพื่อต่อสู้คดีในชั้นศาลต่อไป และเมื่อต่อสู้เสร็จจนมีคำพิพากษาของศาลออกมาแล้ว จากนั้น จะมาวางแผนดำเนินคดีกับตำรวจชุดจับกุมอีกครั้ง เพราะหากศาลพิเคราะห์แล้วว่าคดีนี้มีการยัดข้อหา แต่งตั้งพยานหลักฐานเท็จขึ้นมา เพื่อที่จะตั้งข้อหาให้ทางผู้เสียหายให้ได้รับความเดือดร้อน ทางผู้กระทำก็จะมีความผิด สามารถจะฟ้องตั้งแต่ สตช.ไปจนถึง สภ.มายอได้ เพราะเป็นหน่วยงานต้นสังกัดที่ต้องรับผิดชอบ,ส่วน,สำหรับแนวทางการสู้คดีนั้น ที่ผ่านมามีฎีกาเรื่องการทำร้าย ยัดยาบ้า เยอะพอสมควร ศาลจะใช้แนวฎีกาว่า ในเคสที่ผู้ต้อหาปฏิเสธและถูกทำร้ายร่างกาย พฤติการณ์น่าเชื่อถือได้แค่ไหน ว่ายอมให้ทำร้ายร่างกายเพื่อที่จะปฏิเสธของกลางว่าไม่ใช่ของตัวเอง และพยานแวดล้อม พฤติการณ์ที่ตำรวจดักจับก็ไม่สมเหตุสมผล ว่า เหตุใดมาดักจับกลางคืน และประวัติค้ายาไม่มีก็ต้องไปรอดูที่ศาล รวมทั้ง บาดแผลที่โดนทำร้ายด้วย, นายสายัณห์ให้ความเห็น,กสม.รับเรื่องแล้ว จ่อพิสูจน์ข้อเท็จจริง ซายูตี ถูกละเมิดสิทธิ์หรือไม่,นางอังคณา นีละไพจิตร กรรมการสิทธิมนุษยชนแห่งชาติ และ รองประธานคณะอนุกรรมการด้านสิทธิมนุษยชนในพื้นที่จังหวัดชายแดนภาคใต้, กล่าวถึงเรื่องนี้ว่า เนื่องมาจากพี่สาวของซายูตี มาร้องขอความช่วยเหลือจากกรรมการสิทธิฯ โดยอยู่ในขั้นตอนการตรวจสอบ และได้ทำหนังสือถามไปยังเจ้าหน้าที่ที่เกี่ยวข้องด้วย ตอนนี้ยังสรุปไม่ได้ว่าเป็นการละเมิดสิทธิ์หรือไม่ เพราะกำลังตรวจสอบอยู่ พยายามหาหลักฐานให้ได้มากที่สุด ก่อนที่จะสรุป และออกรายงานการตรวจสอบ,ทั้งนี้ ในเรื่องของยาเสพติดคงต้องไปสู้คดีพิสูจน์ว่าจริงหรือไม่จริงเป็นขั้นตอนตามกฎหมาย ส่วนเรื่องการถูกทำร้าย กรรมการสิทธิฯ ได้ไปเยี่ยมตอนอยู่โรงพยาบาล โดยตัวผู้ร้องจำหน้าเจ้าหน้าที่ชุดจับกุมได้ ซึ่งต้องไปดูหลักฐานของทางเจ้าหน้าที่ด้วยว่า ขณะที่จับกุมมีใครบ้าง และในส่วนการบาดเจ็บ หากชุดที่จับกุมเป็นเจ้าหน้าที่รัฐ ต้องดูว่าเจ้าหน้าที่ใช้กำลังได้สัดส่วนหรือไม่,สำหรับการที่ซายูตีถูกใส่กุญแจมือระหว่างทำการรักษาอยู่ที่โรงพยาบาล เนื่องจากเวลาที่นำผู้ต้องหาไปโรงพยาบาล ควรจะมีสถานที่ควบคุมตัวเพื่อป้องกันการหลบนี้ ส่วนการนำไปอยู่ร่วมกับผู้ป่วยทั่วไป ไม่มีห้องเฉพาะ เจ้าหน้าที่จะใช้วิธีใส่กุญแจมือ หรือกุญแจเท้าล่ามไว้กับเตียง เพื่อกันการหลบหนี แต่ต้องพิจารณาด้วยว่า ได้สัดส่วนกับฐานความผิดหรือไม่ เช่น ความผิดของเขามีโทษสูงไหมในการใส่กุญแจมือเพื่อป้องกันการหลบหนี,3 จังหวัดชายแดนใต้ ถูกละเมิดสิทธิ์มากที่สุด,นางอังคณา ยังกล่าวต่อว่า ปัญหาการละเมิดสิทธิ์ในประเทศไทยนั้น พื้นที่ที่มีการใช้ความรุนแรงด้วยอาวุธ น่าจะเป็นพื้นที่ชายแดนภาคใต้ที่มีการวางระเบิด ยิงผู้บริสุทธิ์ ถือได้ว่า เป็นสถานการณ์ที่มีความรุนแรงและมีการใช้อาวุธจากฝ่ายที่เห็นต่างจากรัฐ จึงทำให้สถานการณ์ในภาคใต้แตกต่างไปจากสถานการณ์ที่อื่น ซึ่งอาจจะมีการละเมิดสิทธิมนุษยชน ประท้วง แต่ก็ยังไม่มีลักษณะในการใช้ความรุนแรงในการตอบโต้เจ้าหน้าที่รัฐ หรือว่าตอบโต้กับประชาชน,เมื่อมีการใช้ความรุนแรงจากฝ่ายหนึ่ง ก็ทำให้อีกฝ่ายใช้ความรุนแรงไปด้วย ยกตัวอย่างกรณีที่บางครั้ง เจ้าหน้าที่ไปวิสามัญฆาตกรรมในกรณีที่อาจจะมีการทรมาน หรือการละเมิดสิทธิ์ ก็อาจจะเป็น ข้ออ้าง ให้อีกฝ่ายใช้ความรุนแรง ตอบโต้ รัฐ หรือพอเวลาที่มีผู้ก่อความไม่สงบใช้ความรุนแรง รัฐเองก็จะใช้ความรุนแรงตอบโต้, รองประธานฯ ด้านสิทธิมนุษยชนในพื้นที่จังหวัดชายแดนภาคใต้ อธิบาย,นั่งห้องเย็น ยืนทั้งวัน ซ้อม ทรมาน หรือ ปฏิบัติการ ของ จนท.รัฐ?,กรรมการสิทธิมนุษยชนแห่งชาติ ระบุว่า, การซ้อมทรมาน, ช่วงจับกุม,ช่วงควบคุมตัว,ทั้งนี้ เ,ปฏิบัติการ,กรรมวิธี,แต่การหาพยานหลักฐานก็ไม่ง่าย เนื่องจากเวลาที่ถูกทรมานหรือโดนซ้อม กว่าญาติจะเข้าเยี่ยมก็อาจจะ 2-3 วัน ถึงแม้จะมีใบรับรองแพทย์ แต่ก็บอกไม่ได้ว่าใครเป็นคนทรมาน หรือบางทีแผลหายไปแล้ว เพราะใช้วิธีการให้นั่งในห้องที่มีอากาศเย็น เป็นต้น ซึ่งก็ยากที่จะหาหลักฐาน, นางอังคณา กล่าว,หวาดระแวง สู่ ความรุนแรง กฎหมายพิเศษให้อำนาจ จนท.รัฐ,นางอังคณา กล่าวถึง , รองประธานฯ ด้านสิทธิมนุษยชนในพื้นที่จังหวัดชายแดนภาคใต้ อธิบาย,กสม.แนะ หากโดนละเมิดสิทธิ์ต้องยืนยันความบริสุทธิ์ อย่ารับสารภาพ,ในอดีตจนถึงปัจจุบันยังคงมีปัญหาการซ้อมรับสารภาพอยู่ ซึ่งเป็นเรื่องที่ถูกซุกไว้ใต้พรม ไม่มีอยากพูดถึงเรื่องนี้ ในฐานะกรรมการสิทธิมนุษยชน ชี้แนะแนวทางหากโดนละเมิดสิทธิ์ ว่า อันดับแรก ต้องยืนยันความบริสุทธิ์ หากไม่ได้ทำก็ต้องยืนยันว่าไม่ได้ทำ ถึงแม้ว่าจะถูกกดดันอะไรก็แล้วแต่ อย่างบางคนเมื่อรับสารภาพไปแล้ว เวลาที่คดีขึ้นสู่ศาลก็ยากที่จะปฏิเสธ,เพราะฉะนั้น เมื่อไม่ได้ทำผิดก็ต้องยืนยันว่าไม่ได้ทำ และถึงแม้จะถูกควบคุมตัว ทุกคนก็มีสิทธิ์ตามรัฐธรรมนูญต้องได้รับการสันนิษฐานก่อนว่าเป็นผู้บริสุทธิ์ ซึ่งเจ้าหน้าที่ต้องปฏิบัติตามอย่างเคร่งครัด ต้องไม่ใช้ความรุนแรง ต้องให้ผู้ถูกควบคุมตัวมีโอกาสที่จะได้พบกับทนายความ หรือญาติพี่น้อง ซึ่งเมื่อมีการได้พบญาติ ทำให้สามารถบอกกับญาติได้ว่า ถูกซ้อม หรือถูกทรมาน,นอกจากนี้ ประชาชนสามารถที่จะมาร้องเรียนกับหน่วยงานที่มีอำนาจในการตรวจสอบ เช่น คณะกรรมการสิทธิฯ ศูนย์ดำรงธรรม และมีสิทธิ์ในกรณีที่ถูกฟ้อง ดำเนินคดี หากไม่มีทนาย หรือ เงินค่าประกันตัวก็สามารถร้องขอในกองทุนยุติธรรมได้ด้วย,เมื่อเกิดการละเมิดสิทธิ์ ความไว้ใจ ระหว่างรัฐกับประชาชนก็จะลดลง,และยิ่งทำให้การแก้ปัญหาเป็นไปได้ยาก,ดังนั้น การที่จะแก้ปัญหาได้อย่างยั่งยืน,เจ้าหน้าที่ก็จะต้องสร้าง ความไว้เนื้อเชื่อใจ กับประชาชน,และไม่กระทำการใดที่อาจเป็นการละเมิดสิทธิ์,ทีมข่าวเฉพาะกิจไทยรัฐออนไลน์ รายงาน,,ร้องถูกตร.ซ้อม ยัดยาบ้า ใส่กุญแจมือคาเตียง รพ. ผบก.ปัตตานี ลั่น ถ้าทำจริงไม่เอาไว้
ปัญหาการละเมิดสิทธิมนุษยชนในพื้นที่ 3 จังหวัดชายแดนใต้ พื้นที่สีแดงที่มีแต่ความรุนแรง ซึ่งขึ้นแท่นการร้องเรียนเรื่องถูกซ้อมทรมานมากที่สุดในเมืองไทย
3 จังหวัดชายแดนใต้,ซายูตี สาและ,อังคณา นีละไพจิตร,ละเมิดสิทธิมนุษยชน,ทีมข่าวเฉพาะกิจไทยรัฐออนไลน์